Source: https://www.poyry.fi/uutiset/jaakko-poyry-groupin-uudelleenjarjestelyt-brasiliassa-astuneet-voimaan
Timestamp: 2020-02-19 13:50:25+00:00
Document Index: 307562

Matched Legal Cases: ['KKO ', 'KKO ', 'KKO ', 'kko ', 'kko\n', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

JAAKKO PÖYRY GROUPIN UUDELLEENJÄRJESTELYT BRASILIASSA ASTUNEET VOIMAAN | Pöyry in Finland
Etusivu Uutiset JAAKKO PÖYRY GROUPIN UUDELLEENJÄRJESTELYT BRASILIASSA ASTUNEET VOIMAAN
PÖRSSITIEDOTE 1.10.1999
JAAKKO PÖYRY GROUPIN UUDELLEENJÄRJESTELYT BRASILIASSA ASTUNEET VOIMAAN
Brasilian viranomaiset ovat hyväksyneet 12.8.1999 tiedotetut
uudelleenjärjestelyt. Tiedotteen mukaan Jaakko Pöyry Group ja Jaakko
Pöyry Engenharia Ltda:n muut osakkeenomistajat pääsivät sopimukseen
siitä, miten brasilialaisen suunnittelutoimiston liiketoiminta
jaetaan uudelleen sen omistajien kesken. Uudelleenjärjestelyt ovat
siten virallisesti tulleet voimaan.
Jaakko Pöyry Group keskittyy Brasiliassa metsäteollisuuteen ja
Jaakko Pöyry Engenharia suuntaa oman toimintansa muille alueille.
Noin 50 henkeä työllistävä yhtiö, Jaakko Pöyry Tecnologia Ltda,
vastaa konsernin metsäteollisuusliiketoiminnasta Brasiliassa.
Toimistot sijaitsevat Sao Paulossa ja Vitoriassa. Yrityksen
palveluvalikoima kattaa kaikki osa-alueet metsäteollisuuden
konsultoinnista paperi- ja sellutehtaiden toteutussuunnitteluun.
Yrityksen toimitusjohtajaksi on nimitetty Carlos A. Farinha e
Silva. Hän on aikaisemmin toiminut Jaakko Pöyry Engenharia Ltda:n
metsäteollisuuden liiketoimintadivisioonan johtajana.
Osana sopimusta Jaakko Pöyry Group on hankkinut
metsäteollisuuteen erikoistuneen Jaakko Pöyry Chilena Ltda:n koko
osakekannan. Yhtiöllä on noin 30 työntekijää toimistoissaan
Santiagossa ja Concepciónissa Chilessä.
Jaakko Pöyry Engenharian liiketoiminnan uudelleenjaon yhteydessä
Jaakko Pöyry Group on kasvattanut omistusosuuttaan Jaakko Pöyry
Argentina S.A:ssa 60 prosenttiin. Noin 50 henkeä työllistävä
Jaakko Pöyry Argentina S.A. toimii lähinnä
infrastruktuurihankkeiden parissa.
Jaakko Pöyry Engenharia Ltda on oikeutettu käyttämään nykyistä
toiminimeään kolmen vuoden ylimenokauden ajan.